Κάστρο Αγίου Γεωργίου (Λισαβόνα)

Το Κάστρο Αγίου Γεωργίου () είναι ιστορικό μεσαιωνικό οχυρό και πρώην βασιλική κατοικία που δεσπόζει στον υψηλότερο λόφο της Λισαβόνας, αποτελώντας σήμερα ένα από τα πιο εμβληματικά εθνικά μνημεία της Πορτογαλίας και σημείο με μακραίωνη ιστορική παρουσία, όπως δείχνουν τα αρχαιολογικά κατάλοιπα της περιοχής τής Αλφάμα.

 Τοποθεσία και στρατηγική σημασία 
Το κάστρο υψώνεται στον ψηλότερο από τους επτά λόφους της Λισαβόνας, προσφέροντας πανοραμική θέα προς την πόλη και τον ποταμό Τάγο. Ο λόφος κατοικείται από την Εποχή του Σιδήρου, με ευρήματα που μαρτυρούν την παρουσία Φοινίκων, Ρωμαίων και Βησιγότθων. Η μαυριτανική οχύρωση των μέσων τού 11ου αιώνα διαμόρφωσε την AlcáçovaΑπό την αραβική al-qaṣaba (القصبة) που σημαίνει «οχυρωμένη ακρόπολη», «φρούριο» ή «οχυρός διοικητικός πυρήνας». ως αμυντικό και διοικητικό κέντρο, αν και μεγάλο μέρος της σημερινής μορφής του οχυρού αποδίδεται σε νεότερες αποκαταστάσεις.

 Η χριστιανική κατάκτηση και η βασιλική περίοδος 
Το 1147, ο πρώτος βασιλιάς της Πορτογαλίας, Αλφόνσος Α΄ της Πορτογαλίας (D. Afonso Henriques), κατέλαβε το κάστρο με τη συνδρομή Σταυροφόρων στο πλαίσιο της Ρεκονκίστα. Σύμφωνα με τον θρύλο, ο ιππότης Martim Moniz κράτησε ανοιχτή την πύλη«Ο τουρίστας που έχει χρόνο στη διάθεσή του δεν πρέπει να παραλείψει να επισκεφθεί αυτό το κάστρο, το οποίο είναι χτισμένο σε ένα ύψωμα που προσφέρει θέα στον Τάγο και σε μεγάλο μέρος της πόλης. Το κάστρο έχει τρεις κύριες πύλες, γνωστές ως πύλες της Προδοσίας, του Martim Moniz και του São Jorge. Και οι τρεις είναι πολύ παλαιές. Το ίδιο το κάστρο είναι ιδιαίτερα αξιοσημείωτο. Χτίστηκε από τους Μαυριτανούς και αποτελούσε, όπως φαίνεται, μέρος των οχυρώσεων της Λισαβόνας, με τα παχιά τείχη, τις επάλξεις και τους πύργους του.» , σελ. 60. του κάστρου με το σώμα του κατά την τελική επίθεση. Στα τέλη τού 14ου αιώνα το κάστρο αφιερώθηκε στον (στρατιωτικό) Άγιο Γεώργιο, ενώ για αιώνες αποτέλεσε την κύρια βασιλική κατοικία, έως ότου ο Εμμανουήλ Α΄ της Πορτογαλίας μετέφερε το παλάτι προς την παραποτάμια περιοχή τον 16ο αιώνα (Paço da Ribeira).«Το 1511, ο Εμμανουήλ Αʹ έχτισε ένα πιο πολυτελές ανάκτορο στη σημερινή Praça do Comércio.» , σελ. 78. 

 Παρακμή και αναστήλωση 
Μετά τον μεγάλο σεισμό τού 1755 και την εγκατάλειψή του ως βασιλικής κατοικίας, το κάστρο χρησιμοποιήθηκε ως αποθήκη όπλων και φυλακή, γεγονός που οδήγησε σε σημαντικές φθορές και αλλοιώσεις. Η «μεσαιωνική» όψη που παρουσιάζει σήμερα προέρχεται σε μεγάλο βαθμό από τις εκτεταμένες εργασίες αποκατάστασης των ετών 1938–1940 από το καθεστώς τού Estado Novo, οι οποίες περιλάμβαναν αναστηλώσεις και, σε ορισμένες περιπτώσεις, ανακατασκευές τμημάτων των τειχών και των πύργων.

 Η εμπειρία του επισκέπτη σήμερα 
Σήμερα, το κάστρο αποτελεί ένα από τα σημαντικότερα αξιοθέατα της Λισαβόνας.«Στις μέρες μας (1925), αν και περιτριγυρισμένο και «πνιγμένο» από πλήθος σπιτιών, γεμάτο στρατώνες, τροποποιημένο, αλλοιωμένο και παραμορφωμένο από σεισμούς και κακή χρήση, εξακολουθεί να αξίζει μια επίσκεψη για αυτό που κάποτε ήταν. Η θέα από το κάστρο είναι υπέροχη.» , σελ. 62. Οι επισκέπτες μπορούν να περιηγηθούν στις επάλξεις, να εξερευνήσουν τους έντεκα πύργους (μεταξύ των οποίων και τον Πύργο του Θησαυροφυλακίου – Torre do Tombo), να χαλαρώσουν στους κήπους με τα ελεύθερα παγώνια και να επισκεφθούν το μουσείο με ευρήματα από όλες τις περιόδους κατοίκησης του λόφου. Ο Πύργος του Οδυσσέα (Torre de Ulisses) φιλοξενεί την Camera Obscura, ένα περισκόπιο που προβάλλει σε πραγματικό χρόνο πανοραμικές εικόνες της πόλης σε 360 μοίρες.

 Βιβλιογραφία 



 Παραπομπές 

 Εξωτερικοί σύνδεσμοι 


Κατηγορία:Κάστρα στην Πορτογαλία
Κατηγορία:Κτίρια και κατασκευές στη Λισαβόνα